JohanHeinsen/ENO huggingface dataset:
Nyeste Skilderie af Kiøbenhavn, 1818-08-22
Denne Caracteristik lader sig ikke allene anvende paa Tydsklands Journalvæsen i Særdeleshed, men paa alle Landes i Almindelighed. Skraalet over periodiske Skrifters Medvirkning til at udbrede det Overfladigske og forjage det Grundige, er heel ugrundet. Den, som elsker Grundighed, vil neppe lade sig afskrække af den periodiske Literatur, og den, som kun ønsker det Overfladiske, er dog bedre tjent med Noget end Intet. Jo mindre den store Hob bryder sig om at læse Bøger i en paa tusinde Slags Adspredelser saa rig, og paa Sands for det Aandige saa fattig Tidsalder, desto nødvendigere er det, at der gives Blade og Hefteskrifter, hvor den aandige Nydelse saa at sige indgives som Piller. Det er vist intet blot Tilfældigt at Tydskland, i denne Tid oversvømmes af Dagblade og Journaler; det er noget, som ganske ligger i Tidsalderens Aand. Foltanterne ere blevne til Dudecer, og Duodecer til Blade, naturligviis fordi den Rolighed i Sindet, som udfordres til at læse Værker, er forsvunden med Lysten til at anvende Bekostning paa deres Anskaffelse. Jstedet for at man i gamle Dage fandt efter enhver nogenlunde dannet Mand en liden Bogsamling, findes der nu kostbare Møbler, Taffeluhre, ægte Shawler o. s. v., Ting, der opsluge Alt hvad der fordum kunde offres paa Literaturens Alter. Blumenbach har forelagt det berlinske Academie Hovedskallen af en gammel Græker, som han har faaet foræret af Kronprindsen af Baiern og en anden af en brasiliansk Botokude, som han har faaet af Prinds Maximiliam af Bayern, til Sammenligning. De vise en næsten utrolig Modsætning af den ædle Græker og den grumme Cannibal.
Nyeste Skilderie af Kiøbenhavn, 1818-08-22
Den berømte Canovas allerførste Arbeider ere fra 1772, paa hvilken Tid han var 14 Aar gammel, og bestaae af to smaa Frugtkurve.
Nyeste Skilderie af Kiøbenhavn, 1818-08-22
Arveprindsen af Brunsvig har foræret Præsten Stephanus Kuntze, Forfatter til Heinrich der Løwe, fire kostbare Vaser af Porcellain, hvorpaa der ere mesterlig malede Scener af dette Heltedigt.
Nyeste Skilderie af Kiøbenhavn, 1818-08-22
Kjøbenhavns Børs d. 21 August. Cours. Hamb. 2 M. 252, a vista 256. Amsterdam 2 M. - , a vista - . London 2 M. . . Paris - . Spec. 260. - Specier solgtes til 15 Rbmk. 8 s., for Commiteesedler blev givet (foruden Rente) 98 pr. 100; Oblig. 92. Norske Rigsbanksedler 22 a 22 1/2. Svenske Sedler 20 sk. Disconto 6 PC.
Nyeste Skilderie af Kiøbenhavn, 1818-08-22
Rettelser. J forr. No., S. 1136, L. 1. Gjøgen, læs Høgen. S. 1137, L. 22. Ricknert l. Ricaert. Kjøbenhavn. Trykt hos J. H. Höecke.
Nyeste Skilderie af Kiøbenhavn, 1818-08-25
Nyeste Skilderie af Kjøbenhavn. 2de Jaa toe Her Femtende Aargang. No. 68. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Tirsdagen den 25 August 1818.
Nyeste Skilderie af Kiøbenhavn, 1818-08-25
Jkke langt fra Esrom Kloster findes to Anlæg, der fortjene enhver Vandrendes Opmærksomhed. Det ene er den skjønne Transport canal, og det andet det bekiendte Kongelige Skæferie. Canalen er 30 Fod bred og 5 Fod dyb, den løber i lige Linier, der paa nogle Steder, ere bøiede med en liden Vinkel, fra Søen til Havet eller Kattegattet, ved en Mølle, som kaldes Dronningmøllen, i en Strækning af 27,340 Fod eller 1 1/2 dansk Miil. Paa hver Side er den belagt med Græstørv, eller besaaet med Græs. Paa den ene Side er der anlagt en Trottoir for de Heste, som skulle trække Prammene, hvorpaa Transporten skeer. En dobbelt Rad Frugttræer, som ere plantede langs med Canalen, forskjønner endnu mere dette nydelige Anlæg. Paa to Steder, tæt oppe ved Søen, og ligefor Esrom, overskjæres den af Veie, som føre over den af nette Broer. Ved den Aabning af Søen, ved Broerne, paa dens anden Ende, og ved nogle Ladesteder, er den besat med hugne Kampesteen. Paa denne Canal transporteres Træet fra de Skove, som omgive Esromsø, og indbefatte en Strækning af 8 til 10,000 Tdr. Land, eller omtrent I Miil. Man kan antage, at denne Skov leverer aarligen i det mindste 5000 Favne Brænde, som Kjøbenhavn nu forsynes med, men som vilde være saa godt som tabte, dersom de ikke kunde føres af denne Canal, da Omkostningerne af Befordringen vilde i saa Fald over: stige Træets Værdie. Den første Jdee dertil gav den fortjente Oberst og Ridder Recke, og den blev fuldført, under Rentekammerets Overbestyrelse, i en Tid af tre Aar. Den til Værkets Udførelse af Kongen bestemte Sum var 60,000 Rd. Canalen blev færdig 1805. Prammene, hvoraf hver kan indtage ti Favne Brænde, lades ved dens Bredde, og tre saadanne Baade eller tredive Favne, trækkes af een Hest. Skulde de føres paa Vogne, vilde hertil udfordres 180 Heste og 90 Mennesker. Naar Prammene komme en halv Miil ned mellem Skovbankerne, hvor Canalen er afbrudt, udlæsses de. Brændet henkastes paa en Skraaplan, og glider af sig selv ned i en anden nedenfor liggende Pram, der fortsætter Farten paa Cana lens anden lavere Halvdeel ned mod Havbredden. Canalens Bredde er belagt med hugne Kampesteene og forsynet med en Barriere af norske Marmorpivots, der ere forbundne med en svær Jernkjæde. Jnden for er Skoven udskaaren i krumløbende Gange; paa adskillige Steder, hvor Udsigten er skjønnest, findes Bænke og Borde til Afbetjening for alle dem, der ville glæde sig paa et ved Natur og Konst lige forherliget Sted. Paa de høie Bakker heromkring har man den meest fortryllende Udsigt.
Nyeste Skilderie af Kiøbenhavn, 1818-08-25
Det Kongelige Skæferie ligger paa den sydostlige Side af Canalen. Dets Bestemmelse er, at forædle Landets Faarearter, og til den Ende bleve i Aaret 1797 den didtil paa Lynggaarden, ved Frederiksborg værende Faarestamme bragt til Esrom, hvor der af Klostermarken blev afgivet 300 Tønder Land til Skæferiet, som er inddeelt i tolv Skifter. Faarene faae her den fornødne Græsning og det meste af deres Vinterforring. Skæfergaarden er opført i Midten. Den første Jdee til dette Jnstitut gav den af vort Landvæsen, saa høit fortjente Martfeld, og den af Naturhistorien ligesaa fortjente T. Holmskjold, bragte Jdeen til Virkelighed. Men 1797 lod Regjeringen komme fra Spanien omtrent 300 spanske Vædere og Faar. De bestod af 6 Flokke, og vare udsøgte af de 6 berømteste Faareflokke i Spanien. Enhver Flok har sit Mærke, som dens Afkom beholder, og bevares ublandet; thi enhver Cavannas (Flok) har sine egne Fortrin, skjøndt man endnu ikke veed om de ere lige stærke, eller lige passende for det danske Clima. Allerede i Aaret 1803 bestod Skæferiet af henved 1000 Stykker. Efter en Kongel. Resolut. af 28 April 1800 skal til bekiendte Landmænd, i Forhold til Størrelsen af deres Faareflok, og under Forpligtelse, at afskaffe deres egne grovuldede Vædere, og saa meget som mueligt at udbrede den forædlede Race, overlades 3 til 6 Faar af det spanske Skæferie, imod Betaling af 10 Rd. for hver Væder og 4 Rd. for hvert Faar. Det Overskud af Faar og Væddere, som ei afhændes paa denne Maade, sælges ved offentlig Auction til den Høistbydende, dog imod den Forpligtelse, at Kjøberne ei, under 50 Rd. for hvert Faar eller hver Væder, maa udsende samme af de danske Stater. Directionen lader dem, der søge spanske Faar, med Hensyn til den Kongelige befaling, tilstille fom Spørgsmaal. Blandt andet spørges dem, om de ere villige til, ikke at slagte, gilde eller udbøde nogen Vædder eller neget Faar af den rene eller blandede spanske Race, naar samme ere tjenlige til at tillægges, saalænge Nogen i deres Egn vil kjøbe dem for billig Priis, under Mulct af 50 Rdlr. for hver saadan Vædder eller saadant Faar o. s. v. Men dette Forbud synes at være for strængt til at kunne overholdes, og jeg indseer ikke, hvorledes en Mand altid skal kunne træffe Nogen i sin Egn, der vil kjøbe saadanne Væddere eller Faar til billig Priis, og hvad han i modsat Fald skal gjøre med dem, naar han ikke har Leilighed til at bruge dem til Racens Forædling. Det forekommer mig ogsaa, som jeg i den saakaldte Tromme sahl uden for Vesterport ofte har seet Faar af spansk Race, blandt de der Falholdte. J de fleste danske Provindser ere nu mangfoldige af disse Faar udbredte fra Skæferiet. Efter Bestemmelse skulle derfra udsendes aarligen 155 Vædere og 80 Faar, naar Colonien selv først havde opnaaet en Grad af Fuldkommenhed. Af hvilken Vigtighed dette Jnstitut er for Landet indsees let, naar man betænker, at Danmark eier henved 1 Million Faar, og at Udproductet altsaa er, naar man kun regner 2 Pd. Uld af hvert Faar, 2 Mill. Pd. (Fortsættes.)
Nyeste Skilderie af Kiøbenhavn, 1818-08-25
Jndenlandske Efterretninger. For Cancelliet har en Øvrighed andraget, at flere Huusbonder ønske det Spørgsmaal besvaret, om Tjenestefolks Løn, som er accorderet i Navne Værdie fra 1ste Maj til 1ste Novbr., skal fra 1ste August betales med Sølv efter Qvartalscoursen, naar Navne-Værdie reduceres til SølvVærdie efter den Sølv=Værdie-Cours, som fandt Sted, da Accorden blev sluttet, hvorpaa Collegiet har svaret, at det, efter det aabne Brev af 6te April, er klart, at alle Contracter, som indtil 1ste August ere indgaaede i Navne-Værdie, ogsaa bør opfyldes med Betaling efter Sedlernes paalydende Værdie, hvilket følgelig ogsaa bliver at anvende paa de med Tjenestetiende indgaaede Contracter. Efter Collegial-Tid.)
Nyeste Skilderie af Kiøbenhavn, 1818-08-25
Til Cancelliet er indkommet Ansøgning om en Lovbestemmelse til Lettelse for dem, som have contraheret i Navne-Værdie. Efter desangaaende at have brevvexlet med de Deputerede for Finantserne, har Cancelliet svaret Vedkommende, at der i ovennævnte Henseende ikke vil kunne træffes nogen Foranstaltning. (S. Bl.)
Nyeste Skilderie af Kiøbenhavn, 1818-08-25
Fra Directionen for det Classenske Fide Commis er ved Trykken kundgjort en allerunderdanigst Jndberetning om Stiftelsens Bestyrelse i de to sidst forløbne Aar 1816 og 1817, af hvilken Jndberetning erfares, at der er udbetalt: 1) til Frederiks Hospital 11,250 Rbdlr. N. V., hvorfor er indlagt til fri Cuur og Pleie 446 Personer; 2) til Fødsels=Stiftelsen 3,750 Rbdlr. N. V., hvorfor er indlagt 98 Qvinder, som have født 48 Drenge og 50 Piger, af hvilke 70 ere opammede; 3) til Arbeids- og Underviisnings anstalten for fattige Soldaterbørn 7,500 Rbdlr. N. V.; 4) til Garnisons=Arbeids-Anstalten under Kjøbenhavns Fattigvæsen 1,875 Rbdlr. N. V.; 5) Frederiksværks Mestere og Arbeidere ved Testators Død. 4,500 Rbdlr. N. V.; 6) Skolevæsenet paa Frederiksværk 1,875 Rbdlr. N. V., og paa de Falsterske Fide-Commis-Godser 6, 139 Rbdlr. 51 s. mere end Legatet for begge Aar, der udgjør 1000 Rbdlr. S. V.; 7) Det Kgl. Videnskernes Selskab 750 Rbdlr. N. V. til Premier; 8) Det Classenske Bibliothek har kostet 11,543 Rbdlr. 16 sk. N. V., og til Bogsamlingen paa Corselitze er betalt 2000 Rbdlr. N. V., samt til Stift Bibliotheket i Aalborg for eengang 300 Rbdlr. N. V., saa er og det Classenske Litteratur=Selskab foruden det sædvanlige Bidrag 750 Rbdlr. N. V., tilsagt et Bidrag til Priis=Opgaver. Det Classenske Agerdyrknings-Jnstitut er i upperlig Fremgang, og saavel til Agerbrugets Drift, som Skovopelskningen og Qvægavlen paa Fidecommissets Godser er virket betydeligt. - J Henseende til Regnskabet ere Jndtægterne for de fornævnte to Aar 452,479 Rbdlr. 3 1/2 s., og Udgivterne 398, 188 Rbdlr. 91 s. Altsaa i Behold 54,290 Rbdlr. 8 1/2 s.
Nyeste Skilderie af Kiøbenhavn, 1818-08-25
Hr. Professor Finn Magnusen mener, at den Skik, at især Sømænd i de skandinaviske og brittiske Riger indprikke Korsfigurer, Bogstaver, og Navne i Huden, og derefter beitse og brænde dem blaa, saaledes at de ei udslettes, kan have sin første Oprindelse fra den fjerneste Oldtid.
Nyeste Skilderie af Kiøbenhavn, 1818-08-25
Paa Aggerøe er, efter Hr. Prof. Thorlacius's, Beretning, i nyere Tider fundet et Menneske Skelet, som holdt i høire Haand et spids Jnstrument af Been, i den ene Ende trekantet og gjennemboret, og hos det laae en Leerflaske, som var gaaet itu. Redskabet synes at have været brugt til Tattovering og Flasken til Farvevædskens Opbevaring. Gjennemboringen af Jnstrumentet har maaskee tjent til Tincturens Jndgydelse i de stukne Saar. Det er bekjendt, at vore hedenske Forfædre begrove med deres Døde de Redskaber, som de havde brugt til deres Haandteringer i Livet.
Nyeste Skilderie af Kiøbenhavn, 1818-08-25
J Aften opføres af Sommerselskabet Hof forgen, Comoedie i 1 Act af P. A. Heiberg: et Stykke, der i sin Tid gav Forfatteren Anledning til at skrive imod den daværende Theaterdirecteur Grev Ahlefeld, der havde forkastet det.
Nyeste Skilderie af Kiøbenhavn, 1818-08-25
Mariboe, den 19de Aug. Endelig og endelig faldt her i Aftes den saalænge forventede Regn, hvorved Græsset har faaet nyt Liv. - Hestemølle ren Niels Petersen i Nakskov havde den 8de dennes, henimod Aften, det Uheld, at af hans Baghuus, 12 Fag, nedstyrtede Taget og alt hvad dertil hørte. Lykkeligviis kom intet Menneske til nogen Skade. Niels Pedersen tilligemed sin Tjenestekarl havde hele Dagen, under det svage Tag skaaret Brænde; men uden at ahne den overhængende Fare vare de gaaede bort kort for ovenmeldte uheldige Tildragelse, og derved undgik omikke just under de nedstyrtede Tømmerstykkker m.v. at døe, saa dog at blive lemlæstede.
Nyeste Skilderie af Kiøbenhavn, 1818-08-25
Mariboe Av.)
Nyeste Skilderie af Kiøbenhavn, 1818-08-25
Odense, d. 21 Aug. Den vedvarende Tørke nøder Mange til at skille sig ved deres Kreature, som især paa Ærøe skal gaae saavidt at der kan kiøbes Kiød for 2 Skilling dansk Pundet. Smørret maae derved stige i Prisen. - Gud give os snart en velgjørende Regn, Planteriget vil seent forvinde den Ødelæggelse der hjemsøger det i denne Sommer. Endog Træer gaae reent ud, og de fleste begynde at hænge med Bladene, som bebuder deres nær forestaaende Død. Skovene holde længst Vædske formedelst deres Tæthed, (hvor Øxen ikke har huseret) og ved de mange Aars opdyngede Løvfald. Jngen Plov kan faaes i Jorden, saa det seer sørgeligt ud for Vintersæden, og kommer der ikke tilstrækkelig Regn inden Vinteren, som efter al Anseende vil indfinde sig tidlig, saa vil Vandmangelen have bedrøvelige Følger. Landmænd gjøre derfor saare vel, om de itide rense Kiær, Moser og andre Vandsteder. - J Tirsdags udmarscherede det Odenseer borgerlige ridende Corps, til Fugle skyden, som var foranstaltet i Chefens, Hr. Stadshauptmand Kellinghusens, Skov, hvor Hr. Stadshauptmanden gav Corpset en herlig Dejenne a lafourchette, hvortil ogsaa det her garnisonerende Regiments Høistcommanderende, Magistraten og flere af Byens Honoratiores vare indbudne, og af Sølvpocalen, som høisalig Arveprinds Frederik havde skjænket Corpset, udbragtes, under Kanonernes Løsning, og freidigt Hurrah, Hs. Majestæt Kongens og Hs. Høihed Prinds Gouverneurens Skaaler. At den med tykt Stangjern saa svær bundne Fugl kunde nedskydes i halvanden Dag, vidner om dette brave Corpses mange øvede Skytter. Et af Hr. Stadshauptmanden foranstaltet Bal endte Høitideligheden. (Jversens Av.)
Nyeste Skilderie af Kiøbenhavn, 1818-08-25
Odense. Det seer heel sørgeligt ud ved den langvarige Tørke. Mange Vandsteder ere saa udtørrede, at Landmanden daglig maa kjøre Vand fra Steder, hvor det endnu kan faaes, til sine Kreature. Markerne have nu intet Græs, Ævret ei heller, og Straaet er smaat, saa Gud maa vide hvorledes Kreaturet bjerges. De stakkels Bonder tale alt om at sælge, og Smørret stiger med hver Dag. - De nye Pengeberegninger i Bank sølv medføre i Handel og Vandel store Vanskeligheder, da faa have noget ret Begreb om samme, saalænge Man dog ikke har andet end enten gammel Kourant eller Sedler og Tegn at afgjøre med. Ved Kommissionshandel, som gielder for bestemt Tid, er Man desuden stedse uvis, om Man ikke eftet Qvartalskoursen faaer Mere eller Mindre at tilsvare, end der er indtaget. Ved blot at have indført Speciesmynt, vilde megen Hovedbrud og Forvirring have været sparet. Mange fatte ikke Forholdene imellem Kourant, rede Sølv og Rigsbanksedler, og alle Tabeller ville neppe afhielpe Forlegenheden. Simpelhed og Popularitet kan i Pengesager ikke være for stor.
Nyeste Skilderie af Kiøbenhavn, 1818-08-25
For menig Mand og Andre, der ikke ere praktiske Regnemestere, er det som oftest Hebraisk, naar Man vil gjøre dem begribeligt: at en Rigsbankdaler eller 96 s. Sølv er det samme som 60 sk. gl. Dansk Kourant og som 1 Rbd. 24 s. Sedler og Tegn; eller: at 1 Rd. gl. Dansk Kourant er lige med 1 Rbd. 57 1/2 s. Sølv og med 2 Rbd. i Sedler, eller: at 1 Rbd. i Sedler udgjør 76 1/2 Rbs. Sølv og 48 s. gl. dansk Kourant, o. s. fr. Ønskeligt var det og, om de nyere Myntsorter snart maatte komme i Omløb og alle Rigsbanktegn indløses, saa meget mere, da der af disse skal være mange falske i Omløb fra Udlandet, hvilken Misbrug ikke hastig nok kan forebygges, naar det betænkes, at Landet derved kan besviges saaledes, at omtrent tolv gamle Kobber-Eenskillinger kunne som Rigsbanktegn udbringes til 1 Rdlr. Kourant. (Hempels Av.)
Nyeste Skilderie af Kiøbenhavn, 1818-08-25
Blandede Efterretninger. Den 3die August 1818 ankom til Trondhjem Kongeriget Norges Krone og øvrige Regalier, med adskilligt Mere, henhørende til Kronningsfesten, under Escorte af Lieutenant Hageman og 6 Jægere. Endeel af Borgergaarden reiste ud og ledsagede Regalierne ind i Byen, hvor Kronen med det Øvrige blev taget under Bevar paa et dertil indrettet Sted i Trondhjems Domkirke.
Nyeste Skilderie af Kiøbenhavn, 1818-08-25
Christiania. Onsdagen den 5te Aug. tiltraadte Hs. Majestæt Kongen, ledsaget af H. K. H. Kronprindsen, en Reise fra Stockholm til Norge. Den 10de ere Hs. Maj. og H. K. H. passerede Svinesund og ere i høieste Velgaaende indtrufne i Christiania den 11te Aug. om Aftenen. - Hans Kongelige Majestæt og Hs. K. H. Kronprindsen bleve ved deres Ankomst til Christiania modtagne under de største Glædesyttringer. Ledsagede af et Antal af Aggers Sogns Bønder, anførte af Leensmanden, og Christiania Byes ridende Borgergarde, der havde mødt ved Prints dals Skiftested, ankom Hs. Majestæt og Hs. Kongelige Høihed Kl. 8 om Aftenen til Opslo, og behagede at afstige i Peter Lumholtz's Gaard, hvor to Sange, en til Kongen og en til Kronprindsen, bleve afsjungne ved et Chor af Damer fra Christiania og Omegn. For Hs. Maj. og Hs. K. H. var dernæst en Goutet anrettet. J Storgaden, hilsedes Hs. M. og Hs. K. H. ved en illumineret Æreport af Stiftamtmanden, Christiania Byes Magistrat og eligerede Mænd. Husene i de Gader, som Hs. K. M. og Hs. K. H. passerede, vare illuminerede, og ved Palaiet modtoges Høisamme af Statsraadets Medlemmer og Præsidenterne for Storthinget og dets to Afdelinger. Næste Dag den 12te August gav Hs. Maj. og Hs. K. H. Audience for samtlige Autoriteter, som paa det huldrigste bleve modtagne, og lode samme Dag Christiania Byes Jndvaanere alle Fattiglemmer paa de 7 Fattighuse give et godt Maaltid.
Nyeste Skilderie af Kiøbenhavn, 1818-08-25
Hr. A. Gränning, Consul for Hansestæderne i Norge, har, i den Norske Rigstidende af 12 August, leveret Regnskab over de tegnede og indkomne Penge til de i forrige Aar skibbrudne tydske Emigranter i Bergen. J Norge er indkommen: 50 Louisd., 10 Lsterl., Disconto-Species 691, Species 1346. 77 s.; i Stockholm er indsamlet. Species 30. 36 s.; i Tydskland og andre fremmede Stæder er indsamlet. Bcomk. 11,418. 15. 6. - Endelig, siger Hr. Consulen, efter mange forgiæves gjentagne Forsøg, (og efter først at have forsøgt at ansætte dem som Colonister her i Landet, men hvorfra det nordlige Clima afskrækkede dem, har det lykkedes mig at faae et passende Skib befragtet (Skibet Prima paa 164 Commercelæster), for at føre de ulykkelige Wartembergere over til Nordamerica, samt at forsyne dem med det nødvendige Proviant paa Reisen.
Nyeste Skilderie af Kiøbenhavn, 1818-08-25
Antallet af dem, som vil fortsætte Reisen er nu omtrent 350 Mennesker. (Flere ere reiste til deres Fædreneland, og Andre skal have bosat sig i Bergen.) For hine skal der findes for 3 Maaneder Proviant om Bord, og Uddelingen skee ugentlig paa følgende Maade: 1/2 Pd. Flæsk, 2 Pd. Kjød, 1 1/2 Pd. Tørfisk, 1 Pd. Smør, Skjeppe Gryn, 17 Skjeppe Ærter, 4 Pd. Brød, 1/2 Pot Brændeviin pr. Person, (for Børn uddeles det halve Qvantum); endvidere 1 Oxehoved Vand pr. Person, ialt 4 Oxeoveder Rom, og det nødvendige Qvantum Ædikke, Peber og Salt, og desforuden en fjerde Maaneds Brødproviant, i Tilfælde Reisen skulde gaae uheldig. Ogsaa er Skibscapitainen ifølge Certepartiet forpligtet til at gjøre de nødvendige Brixer og Jndretninger til Passagererne samt at have behørig Brænde og Kjøkkentøi. At kunne slutte denne Befragtning, indbefattet Provianten, med de pr. Collect indsamlede Penge, var ikke mueligt. Jeg henvendte mig derfor til vor Regjering, og ved dens ædelmodige Understøttelse, ved at gjøre Forskud for det Manglende, som dog ikke maatte overstige den Summa af 1300 Lstl., har jeg seet mig istand til at tilveiebringe ovennævnte Befragtning.
Nyeste Skilderie af Kiøbenhavn, 1818-08-25
Skibet Prima har allerede taget en Deel af Provianten ind, og seiller endnu i denne Uge fra Laurvig til Bergen, for at afhente Passagererne.
Nyeste Skilderie af Kiøbenhavn, 1818-08-25
Det Monument, som for 20 Aar siden blev oprettet for den franske General Marceau paa Petersberg, er, efter General v. Rauchs Befaling, bleven borttaget, eftersom det stod paa Fæstnings anlæggene. Stenene med Jndskriften ere blevne bevarede, og blive saaledes anbragte i Fortificationens Profilmure, saa at Jndskriften bliver fortløbende, som paa Monumentets Pyramide. Ved en tydsk Jndskrift under den Franske bevidnes Agtelsen mod fremmed Tapperhed, og bringes det Historiske i Begivenheden til Efterverdenen.
Nyeste Skilderie af Kiøbenhavn, 1818-08-25
J Cordillerabjergene, paa Kysten af det spanske Sydamerica ved Caracas, fandt Humboldt Kotræet eller Plantekoen (Palo de vacca), et smukt Træ, der synes at høre til Vællingabletræets Familie. Naar man gjør Jndsnitter i Stammen, saa udflyder en Mængde klabrig, temmelig tæt Melk, der aldeles ikke har nogen skarp Smag (som andre Melkesafter af Planter) men en behagelig Lugt, og tjener Negerne og Friarbeiderne til en kjerkommen og nærende Føde. Lader man den staae, saa danner der sig elastiske Hinder, der ligne et ostagtigt Stof. Den sammenløbne Masse bliver i 5 til 6 Dage suur, men ikke stinkende, og beholder sin balsamiske Lugt.
Nyeste Skilderie af Kiøbenhavn, 1818-08-25
De engelske Statsindkomster vedblive at tiltage. J Juli d. A. vare de atter 8500,000 Pd. St. større end i forrige Aar paa samme Tid.